מכירים את הסיפור : אתם קמים בבוקר ויוצאים למרפסת עם כוס קפה להערכת מצב. יש זרזיף דק באוויר שמשתקף באור הבהיר, אולי ייפסק,אולי לא. עוד קצת קר, אבל שמש מבצבצת קצת בין עננים אפורים. אפור, אבל לא לגמרי. התחזית אומרת "גשם לפרקים" (פרקי אבות ? איזה פרקים לעזאזל ?).
ואתם עומדים אובדי עיצות, איך אני יוצא/ת לריצה ? לקחת מעיל ? כן / לא ? יכביד עלי ? ואם יירד גשם, ואם לא ? ללבוש שתי שכבות ? אחת ? ואם יתחמם, אני אתבשל בתוך השכבות האלה ? כובע , כן / לא ? מכנס קצר / ארוך ? אתם לא יודעים איך תראה הריצה שלכם, מצד אחד זה יכול להיות יום מדהים (כמו שהחורף שלנו יודע להציע), מצד שני אולי יתפוס אתכם מבול, ותהיו לא מוכנים. איך מחליטים לעזאזל עם מה לצאת ?
האוויר כבר מתקרר, ובכרם מהר"ל בבוקר כבר צריך משהו ארוך. זה, ביחד עם בקשות וכמה דיונים לאחרונה, מספקים הזדמנות מצוינת לעבור על הציוד לחורף, ועל מה כדאי שיהיה לכם בארסנל לעונת חורף פעילה ומהנה.
אני מאד אוהב את עונת החורף הישראלי, ומבחינתי היא העונה המעודפת לריצה אחרי האביב. יש לנו חורף נהדר, ועם קצת היערכות פשוטה מבחינת הלבשה אפשר להינות מ(כמעט) כל ריצה.
בתחילת אוגוסט, נערכה ביוטה שבארה"ב, תערוכת השנה או יותר נכון "ה"תערוכה של השנה ל Outdoor הידוע בשמה : ORS – The Outdoor Retailer Show, תערוכת הקיץ בה מוצגים דגמי וליין הקיץ של החברות לשנה הבאה, להלן 2013.
כמובן שהטפטופים בבלוגים ובאתרים החלו עוד הרבה לפני התערוכה, אבל שם אפשר היה לראות את המסה של מה החברות מבשלות לנו לשנה הבאה.
בפוסט הזה אני אסקור בקצרה כמה מהזוגות נעליים שמשכו את תשומת ליבי.